Portretet e Manesë në Londër
Ekspozita “Portret i jetës” është duke u shfaqur në Akademinë Mbretërore të Arteve dhe përbëhet nga më shumë se 50 vepra
Një ekspozitë e re paraqet portretet e piktorit francez të impresionizmit, Edouard Manet. Ekspozita “Manet: Portreti i jetës”, e cila përshkon të gjithë karrierën e këtij artisti enigmatik dhe shpesh të debatueshëm është hapur në Akademinë Mbretërore në Londër. Ka pasur shumë ekspozita me punimet e Manesë, por për herë të parë, në Londër është hapur një ekspozitë që përqendrohet tek portretet e tij. Autoportreti i piktorit, që hap ekspozitën, është një imazh që e paraqet atë si një njeri gjatë kohës së lirë e jo si një artist. Edouard Manet përpiqej të pasqyronte imazhe të njerëzve të zakonshëm si subjekte të tij, me personazhet që vinin në jetë mbi kanavacë. Por shumë shpesh ai e krijonte vetë imazhin e "realitetit", dhe personat e vërtetë në pikturë ishin familjarë dhe miq. Thjeshtëri i tij, Leon Leenhoff, ishte modeli për këto dy piktura simbolike: "Dreka" dhe "Djali duke bërë flluska". MaryAnne Stevens, drejtoreshë e çështjeve akademike e Akademisë Mbretërore të Arteve, shpjegon se si artisti ndërthuri aspekte të ndryshme të shprehjes së tij artistike: Ekspozita përbëhet nga më shumë se 50 vepra, dhe në mesin e tyre ka disa portrete të njeriut që ai pikturonte më shpesh, bashkëshortes së tij, Suzanne Leenhoff. Suzanne është pikturuar si vetvetja në "Madame Manet në Konservator", por ka shërbyer si modele edhe për shumë piktura të tjera si "Gruaja me mace." Por është vepra e famshme "Muzikë në parkun e Tyilërisë", e cila më parë nuk konsiderohej si portret, që cilësohet si piktura qendrore e kësaj ekspozite dhe si çelësi për të kuptuar punën e piktorit. Kuratorja Stevens shpjegon arsyen. thotë ajo Njeriu i parë në anën e majtë të pikturës me kapelë të gjatë thuhet të jetë vetë Edouard Manet. Njerëzit e tjerë në pikturë përfshijnë gruan e tij dhe poetin Bodler. Sophie Ponet Larget-Piet, kritike arti dhe shkrimtare për revistën L'Echo, thotë se më në fund Manet është duke u rizbuluar nga bota e artit: Ekspozita “Manet: Portreti i jetës”, është organizuar nga Akademia Mbretërore e Arteve në Londër, në bashkëpunim me Muzeun e Artit Toledo, në Ohajo. Ajo do të qëndrojë e hapur deri më 14 prill.